Vita:Magyarország elpusztult nevezetes épületeinek listája

message: Nekem olyan észrevételem lenne a listával kapcsolatban (lehet a lektor sablon indokaként tekinteni is), hogy vagy a címe nem felel meg a tartalomnak, vagy a tartalom a címnek. Mert a cím szerint elpusztult épületekről szól a lista, de több elemnél azt lehet látni, hogy az épületet szakszerűen lebontották (hogy a helyén másikat építsenek). Másik észrevételem az lenne, hogy a lista tele van (vasúti) felvételi épületekre mutató piros hivatkozással (pl. Balassagyarmat vasútállomás régi állomásépülete), de ilyen felvételi épületekről nemigen fognak szócikkek születni témájuk (és helyenként hibás elnevezésük miatt, mert a listában például Mátraszőlős-Hasznos megállóhely vasútállomássá alakult át, annak ellenére, hogy sose volt az) miatt, ezért ezeket a hivatkozásokat mindenképp át kéne írni a megfelelő vasútállomás vagy megállóhely szócikkére. – balint36 ügyfélszolgálat 2023. április 28., 20:52 (CEST)
replies: text: A fenti hozzászólásomat eredetileg 2022. június 3-án írtam, akkor még a Magyarország elpusztult épületei szócikk vitalapjára. Azóta a szócikk cikkjelöltté lett nyilvánítva, majd onnan javításra szerkesztői allapra került. A cím megváltoztatásával és néhány elemmel bővítve visszakerült a fő névtérbe, de az én észrevételeim azóta nem kerültek javításra, ezért egy az egyben átmásolhattam az eredeti hozzászólásomat, hiszen e téren azóta úgysem változott semmi.

text: @Hungarikusz Firkász, a múltkor te helyezted át feljavítóba. Jelen állapotában fennáll olyan probléma, mint amiért az eredeti szócikket cikkjelöltté nyilvánítottad? – balint36 ügyfélszolgálat 2023. április 28., 21:08 (CEST)
replies: text: : balint36 , köszönöm a kérdést! Jelenleg ehhez most nincs hozzátennivalóm. A salátaságán szerinem úgysem lehet segíteni. Hungarikusz Firkász Ide írkássz! 2023. április 29., 19:07 (CEST)
Én a régi állomásépületeket kivenném, külön cikkük nagy valószínűséggel nem lesz, legfeljebb a mostani állomás cikkében ha elkészül a leírásuk, akkor azt be lehet linkelni. (Egyébként pont az állomásoknál kavarodás van, pl. a debreceni Nagyállomás infoboxában Pfaff Ferenc van megadva tervezőként, miközben a képen látható modern épületet teljesen biztosan nem ő tervezte.)
Az elpusztult helyett mit javasolnál? Szerintem nem rossz az „elpusztult”, nem az áll ott, hogy „elpusztított”. A „megszűnt épületek” magyartalanul hangzana, annyi épület meg nincs a listán, hogy legyen értelme külön venni a felrobbantott, a lebontott és a magától ledőlt épületeket. Alensha 2023. április 28., 21:26 (CEST)

text: Én az átépítés miatt szakszerűen lebontott épületeket nem ide venném. Ilyen módosítással úgy gondolom, hogy a címnek is meg fog felelni. – balint36 ügyfélszolgálat 2023. április 28., 21:33 (CEST)
replies: text: :Nem lenne egyszerű meghúzni a határt. Nem csak átépítés miatt lebontott épületek vannak, hanem első ránézésre találtam pár olyat is, aminek a helyén azóta sincs semmi, olyat is, aminek út épült a helyén, és olyat is, ahol a bontás tkp. már csak befejezése volt a magától megkezdődött lepusztulásnak. Ahol pl. az épület nagy részét a világháborúban bombázzák le, de az egyébként helyrehozható állapotú falakat már városrendezés kapcsán bontják el, az melyiknek minősül? Alensha 2023. április 28., 21:39 (CEST)
replies: text: ::Átépítés alatt úgy értem, hogy volt egy teljesen funkcionáló épületünk, őseink azt mondták, hogy helyére egy jobb kell, ezért lebontották, és építettek helyére egy másikat. Mondjuk Gödöllőn (ahol már a második felvételi épületet bontották le, így az is felmerül, hogy melyik a "régi") a kis kockát cserélték le nagyra. Ahol nem a kiváltás volt a cél, hanem amit mondasz helyfelszabadítás (itt útépítés) vagy eltakarítás (akár menthetetlen, akár menthető), azokat én pusztulásba sorolnám. – balint36 ügyfélszolgálat 2023. április 28., 21:48 (CEST)
thread_title:  Lektorálandó